EkBass/fiwiki-20250220-pages-articles huggingface dataset:
Aleksi Ristola

Aleksi Ristola (s. 6. marraskuuta 1989 Helsinki) on suomalainen jalkapalloilija, joka on edustanut Veikkausliigassa kuutta eri seuraa, viimeksi Turun Palloseuraa kaudella 2018. Hän on pelannut Veikkausliigassa kaikkiaan 179 ottelua ja tehnyt niissä 33 maalia. Hän on pelipaikaltaan hyökkääjä, joka pelaa keskellä tai vasemmalla laidalla. Ristola on Helsingin Palloseuran kasvatti. Hän pelasi juniorina myös Turun Palloseurassa, jossa voitti A-nuorten Suomenmestaruuden vuonna 2008. Hän siirtyi tammikuussa 2009 Atlantikseen. Kesäkuussa 2009 hän siirtyi lainalle HIFK:hon kahdeksi kuukaudeksi, mutta sopimus laajennettiin kauden 2009 loppuun saakka. Hän palasi Atlantikseen elokuussa 2009. Tammikuussa 2010 Ristola siirtyi PK-35 Vantaaseen, jossa hän kuului joukkueen kärkihyökkääjiin. Ristola oli joukkueen paras maalintekijä kaudella 2011, kunnes kausi katkesi polven sivusidevammaan. Tammikuussa 2012 Ristola teki 1+2-vuotisen sopimuksen Turun Palloseuran kanssa. Hän oli liigacupin 2012 paras maalintekijä kuudella osumallaan FC Lahden Tommi Karin kanssa. Veikkausliiga-kaudella 2012 hän pelasi 32 ottelua ja teki niissä 11 maalia. Kauden 2013 Ristola aloitti TPS:ssä mutta siirtyi syyskuun alussa FC Honkaan. TPS:ssä hän teki kauden aikana kolme Veikkausliiga-maalia. Pelattuaan runsaat neljä vuotta FC Hongassa, MYPA:ssa, FC Lahdessa, PK-35:ssä ja HIFK:ssa Ristola palasi Turun Palloseuraan kaudeksi 2018. == Lähteet == == Aiheesta muualla == * Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Kennedy Eriba

Kennedy Okwe Eriba (s. 21. joulukuuta 1990 Jos, Nigeria) on nigerialainen jalkapalloilija, pelipaikaltaan keskikenttäpelaaja. Eriba edusti kotimaassaan Wikki Tourists -seuraa. Kausina 2012 ja 2013 hän edusti Suomen Veikkausliigassa Turun Palloseuraa. Hän pelasi Veikkausliigassa ensimmäisellä kaudellaan 23 ottelua, joissa hän teki yhden maalin kesäkuun lopulla Kuopion Palloseuraa vastaan, ja toisella kaudellaan 13 ottelua. Hän voitti Liigacupin 2012 ja pelasi kauden aikana yhdeksän liigacupin ottelua, joissa kuusi kertaa avauskokoonpanossa. Kausina 2014–2015 hän edusti latvialaista Jelgavaa ja kaudella 2016 lainasopimuksella liettualaista Stumbrasia. Eriba pelasi Nigerian alle 17-vuotiaiden ja alle 20-vuotiaiden maajoukkueissa. == Lähteet == Luokka:Nigerialaiset jalkapalloilijat Luokka:Vuonna 1990 syntyneet Luokka:Elävät henkilöt
Akil DeFreitas

Akil DeFreitas (s. 7. marraskuuta 1986 Port of Spain, Trinidad ja Tobago) on trinidadtobagolainen jalkapalloilija, pelipaikaltaan keskikenttäpelaaja. Hän edustaa Ykkösessä pelaavaa FC Jazzia. DeFreitas pelasi juniorivuotensa Yhdysvalloissa, minkä jälkeen hän on edustanut muun muassa Veikkausliigan FF Jaroa sekä Liettuan A Lygan FK Dainavaa. Luokka:Trinidadtobagolaiset jalkapalloilijat Luokka:Vuonna 1986 syntyneet Luokka:Elävät henkilöt
Mildred Pierce (minisarja)

Mildred Pierce on viisiosainen minisarja, jonka esitys alkoi HBO- televisiokanavalla 27. maaliskuuta 2011. Sarja on sovitus James M. Cainin samannimisestä romaanista vuodelta 1941. Sarjan ohjasi Todd Haynes ja sen pääosia näyttelevät Kate Winslet, Guy Pearce, Evan Rachel Wood ja Melissa Leo. Kyseessä on toinen sovitus romaanista. Edellinen on vuonna 1945 ensi-iltansa saanut film noir -elokuva Mildred Pierce – amerikkalainen nainen, jonka pääosasta Joan Crawford sai Oscar-palkinnon. Suomessa sarjaa ensiesitettiin Yle TV1:llä tiistai-iltaisin 17.4.–15.5.2012 ja uudelleen perjantaisin 30.5.–4.7.2014. == Näyttelijät == == Palkintoja == === Golden Globe === * 2012 – Paras naispääosa lyhytelokuvassa tai -sarjassa – Kate Winslet === Primetime Emmy === * 2011 – Paras naispääosa minisarjassa tai televisioelokuvassa – Kate Winslet * 2011 – Paras miessivuosa minisarjassa tai televisioelokuvassa – Guy Pearce * 2011 – Paras casting minisarjassa, televisioelokuvassa tai erikoisjaksossa * 2011 – Paras Art Direction minisarjassa tai televisioelokuvassa * 2011 – Paras sävellys minisarjassa, televisioelokuvassa tai erikoisjaksossa === Screen Actors Guild === * 2012 – Paras naisnäyttelijä televisioelokuvassa tai minisarjassa – Kate Winslet === Satellite Awards === * 2011 – Paras televisioelokuva * 2011 – Paras naisnäyttelijä minisarjassa tai televisioelokuvassa – Kate Winslet == Lähteet == == Aiheesta muualla == * * Luokka:2010-luvun yhdysvaltalaiset draamasarjat Luokka:Minisarjat Luokka:Romaaneihin perustuvat televisiosarjat Luokka:Televisiosarjat liike- elämästä
Danio Bolognini

Danio Bolognini (27. lokakuuta 1901 – 2. joulukuuta 1972) oli italialainen roomalaiskatolinen piispa. Hänet vihittiin papiksi 20. maaliskuuta 1926 ja nimitettiin Bolognan arkkihiippakunnan vihkipiispaksi sekä Sidonin titulaaripiispaksi 18. kesäkuuta 1946. Piispaksi vihkiminen seurasi 29. kesäkuuta. Pääkonsekraattorina toimi Giovanni Battista Nasalli Rocca di Corneliano, jota avustivat Ruggero Bovelli ja Ersilio Menzani.Catholic- Hierarchy.org: Bishop Danio Bolognini Bolognini sai 25. marraskuuta 1952 nimityksen Cremonan piispaksi, jona hän toimi, kunnes kuoli 71-vuotiaana virassa. Hän osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Katoliset piispat Luokka:Vuonna 1901 syntyneet Luokka:Vuonna 1972 kuolleet
Karl Josef Romer

Karl Josef Romer (s. 8. heinäkuuta 1932) on sveitsiläissyntyinen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin brasilialaisen São Sebastião do Rio de Janeiron arkkihiippakunnan vihkipiispaksi sekä Columnatan titulaaripiispaksi 24. lokakuuta 1975. Piispaksi vihkiminen seurasi 12. joulukuuta. Pääkonsekraattorina toimi Eugênio de Araújo Sales, jota avustivat Joseph Hasler ja José Alberto Lopes de Castro Pinto.Catholic-Hierarchy.org: Bishop Karl Josef Romer 13\. huhtikuuta 2002 Romer sai nimityksen Paavillisen perheneuvoston sihteeriksi, jona hän toimi, kunnes jäi eläkkeelle 10. marraskuuta 2007. == Lähteet == Luokka:Sveitsiläiset papit Luokka:Katoliset piispat Luokka:Vuonna 1932 syntyneet Luokka:Elävät henkilöt
Liike pääkadulla

Liike pääkadulla (Obchod na korze) on tšekkoslovakialainen elokuva vuodelta 1965. Se voitti Tšekkoslovakian ensimmäisen Oscarin.Ján Kadár and Elmar Klos: The Shop on Main Street (Obchod na korze), 1965 Kino Kultura Elokuva sijoittuu toisen maailmansodan aikaan slovakialaiseen pikkukaupunkiin. Juutalaisella melkein kuurolla leskirouvalla on ompelutarvikeliike. Sitä tarjotaan köyhälle kirvesmiehelle. Leskirouva luulee miehen tulleen auttamaan häntä eikä valtaamaan kauppaa arjalaisille. Lopulta juutalaisvainot kiihtyvät ja kaupungin juutalaiset viedään tapettaviksi. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooleissa == == Lähteet == Luokka:Vuoden 1965 elokuvat Luokka:Tšekkoslovakialaiset mustavalkoelokuvat Luokka:Parhaan vieraskielisen elokuvan Oscar-palkinnon saaneet elokuvat Luokka:Romaaneihin perustuvat elokuvat Luokka:Sotadraamat Luokka:Holokausti Luokka:Toiseen maailmansotaan pohjautuvat elokuvat
Otmar Mäder

Otmar Mäder (15. marraskuuta 1921 – 25. huhtikuuta 2003) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 22. maaliskuuta 1947 ja nimitettiin sen piispaksi 23. maaliskuuta 1976. Piispaksi konsekroinnin suoritti 2. toukokuuta Joseph Hasler, jota avustivat François-Nestor Adam ja Anton Hänggi.Catholic- Hierarchy.org: Bishop Otmar Mäder Mäder jäi eläkkeelle 24. syyskuuta 1994. == Lähteet == Luokka:Sveitsiläiset papit Luokka:Katoliset piispat Luokka:Vuonna 1921 syntyneet Luokka:Vuonna 2003 kuolleet
Mika Kankaanpää

Mika Kankaanpää (s. 1. huhtikuuta 1967 Nokia) on suomalainen entinen koripalloilija. == Ura == Kankaanpää on Nokian Palloseuran kasvatti, ja hän aloitti pääsarjauransa kaudella 1985–1986 Tampereen Pyrinnön joukkueessa. Hän pelasi seurassa kaksi kautta ennen siirtymistään Forssan Koripoikiin. Kankaanpää pelasi tämän jälkeen vuodet 1991–1999 Uudenkaupungin Urheilijoissa ja Korihaissa. Hän saavutti Uudessakaupungissa SM-hopeaa vuonna 1995, SM- pronssia vuonna 1992 ja Suomen cupin hopeaa vuonna 1995. Kankaanpää pelasi 21 juniorimaaottelua ja teki näissä keskimäärin 11,5 pistettä. Vuonna 1987 hän pelasi myös kolme ottelua miesten maajoukkueessa Viroa vastaan. == Katso myös == * Luettelo 5 000 pistettä saavuttaneista Korisliiga-pelaajista * Luettelo 500 syöttöä saavuttaneista Korisliiga-pelaajista * Luettelo 500 pallonriistoa saavuttaneista Korisliiga-pelaajista == Lähteet == Luokka:Suomalaiset koripalloilijat Luokka:Vuonna 1967 syntyneet Luokka:Elävät henkilöt
Ivo Fürer

Ivo Fürer (20. huhtikuuta 1930 – 12. heinäkuuta 2022) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 3. huhtikuuta 1954 ja nimitettiin sen piispaksi 28. maaliskuuta 1995. Piispaksi vihkiminen seurasi 5. kesäkuuta. Pääkonsekraattorina toimi Otmar Mäder, jota avustivat Henri Salina ja Karl Lehmann.Catholic- Hierarchy.org: Bishop Ivo Fürer Fürer jäi eläkkeelle 16. lokakuuta 2005. == Lähteet == Luokka:Sveitsiläiset papit Luokka:Katoliset piispat Luokka:Vuonna 1930 syntyneet Luokka:Vuonna 2022 kuolleet
Genival Saraiva de França

Genival Saraiva de França (s. 3. huhtikuuta 1938) on brasilialainen roomalaiskatolinen piispa. Hänet vihittiin papiksi 1. tammikuuta 1965 ja nimitettiin Palmaresin hiippakunnan piispaksi 12. heinäkuuta 2000. Piispaksi vihkiminen seurasi 23. syyskuuta. Pääkonsekraattorina toimi Luís Gonzaga Fernandes, jota avustivat José Ivo Lorscheiter ja Acácio Rodrigues Alves.Catholic-Hierarchy.org: Bishop Genival Saraiva de França == Lähteet == Luokka:Brasilialaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Tekstiiliopettajaliitto

Tekstiiliopettajaliitto ry () on pedagoginen järjestö, joka on perustettu vuonna 1911. Liitto toimii ja valvoo edistäen tekstiiliopettajien ammatillisia, taloudellisia, yhteiskunnallisia ja koulutuksellisia etuja. Tekstiiliopettajaliitossa on 861 jäsentä. Liitto liittyi Akavan jäsenjärjestöksi vuonna 1963 ja Opettajien Ammattijärjestön ulkojäseneksi 1988. == Tekstiiliopettaja-lehti == Liiton Tekstiiliopettaja-lehti ilmestyy neljä kertaa vuodessa. Lehdessä käsitellään käsityön ajankohtaisia asioita. Lehteä toimittaa toimitusneuvosto ja lehti on Aikakausmedian jäsen. ==Lähteet== == Aiheesta muualla == *Tekstiiliopettajaliiton kotisivut *Tekstiiliopettaja-lehti Luokka:Suomalaiset opettajajärjestöt Luokka:Tekstiilikulttuuri
Markus Büchel (piispa)

Markus Büchel (s. 9. elokuuta 1949) on sveitsiläinen roomalaiskatolinen piispa. Hänet vihki papiksi Sankt Gallenin hiippakuntaan Joseph Hasler 3. huhtikuuta 1976. Hänet nimitettiin sen piispaksi 6. heinäkuuta 2006, ja piispaksi vihkiminen seurasi 17. syyskuuta. Pääkonsekraattorina toimi Ivo Fürer, jota avustivat Amédée Grab ja Kurt Koch.Catholic-Hierarchy.org: Bishop Markus Büchel == Lähteet == Luokka:Sveitsiläiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
José Rodrigues de Souza

José Rodrigues de Souza (25. maaliskuuta 1926 – 9. syyskuuta 2012) oli brasilialainen roomalaiskatolinen piispa. Hänet vihittiin redemptoristien papiksi 27. joulukuuta 1950 ja nimitettiin Juazeiron hiippakunnan piispaksi 12. joulukuuta 1974. Piispaksi vihkiminen seurasi 9. helmikuuta 1975. Pääkonsekraattorina toimi Carmine Rocco, jota avustivat Antônio Ribeiro de Oliveira ja Juvenal Roriz.Catholic-Hierarchy.org: Bishop José Rodrigues de Souza, C.SS.R. Rodrigues de Souza jäi eläkkeelle 4. kesäkuuta 2003. == Lähteet == Luokka:Brasilialaiset papit Luokka:Katoliset piispat Luokka:Vuonna 1926 syntyneet Luokka:Vuonna 2012 kuolleet
Haukka (yhtye)

Haukka oli suomalainen rock-yhtye, joka vaikutti 1970-luvun lopussa ja 1980-luvun alussa. Yhtyeen tunnetuin kappale lienee 1980-luvun alun radiohitti, Pelle Miljoonan sanoittama ”Kukaan ei uskalla tietää”. Yhtye perustettiin vuonna 1977 Kouvolassa, ja se voitti vuonna 1978 Rockin SM- kilpailun keskisarjan. Sitä kautta yhtye pääsi levyttämään Love Recordsille ja tutustumaan laajemmin suomalaisiin muusikkokollegoihinsa, muun muassa Se- yhtyeen Yariin, jonka kanssa tehtiin yhteistyötä. Myös Rockradiossa yhtyeeseen kiinnitettiin huomiota, ja he äänittivät sille muutamia kappaleita Jake Nymanin pyynnöstä ja Seppo Sillanpään tuottamana. == Kokoonpanot == === 1977–78 === * Harri Louhensuo – kitara * Esa Pajunen – kitara ja laulu * Juha Virta – rummut * Seppo Jarva – basso ja laulu === 1978–1979 === * Harri Louhensuo – kitara * Esa Pajunen – kitara ja laulu * Juha Virta – rummut * Seppo Jarva – basso ja laulu * Seppo Helin – kosketinsoittimet === 1979–81 === * Harri Louhensuo – kitara * Esa Pajunen – kitara ja laulu * Seppo Jarva – laulu ja kosketinsoittimet * Seppo Helin – kosketinsoittimet * Juha Verona – basso * Jarmo Lundell – rummut == Tuotanto == === Singlet === * Suomi-äiti sairastaa/Faija lähti Ruotsiin (1978) * Kukaan ei uskalla tietää/Kotiin (1979) * Kaikki ei oo kohdallaan/Piti tulla seikkailu (1980) === Kokoelmalevyillä=== * Eri esittäjiä, Kymijokibeats 1965–1981 (1990), kappale "Kukaan ei uskalla tietää" * Eri esittäjiä, Kymijokibeats II 1965–1991 (1991)), kappale "Kukaan ei uskalla tietää" * Eri esittäjiä Anna mulle lovee (2004), kappale "Suomi-äiti sairastaa" ==Lähteet== * Kalevi Kullasvaara, Haukka Luokka:Suomalaiset rockyhtyeet
Francesco Pieri

Francesco Pieri (3. kesäkuuta 1902 Acquapendente – 15. toukokuuta 1961) oli italialainen roomalaiskatolinen piispa. Hänet vihittiin papiksi 3. huhtikuuta 1926 ja nimitettiin Orvieton hiippakunnan koadjuuttoripiispaksi sekä Germa in Galatian titulaaripiispaksi 2. tammikuuta 1941. Piispaksi vihkiminen seurasi 26. tammikuuta. Pääkonsekraattorina toimi Raffaele Carlo Rossi, jota avustivat Luigi Traglia ja Giuseppe Pronti.Catholic-Hierarchy.org: Bishop Francesco Pieri Pieristä tuli 6. joulukuuta 1941 Orvieton piispa, jona hän toimi, kunnes kuoli 58-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1902 syntyneet Luokka:Vuonna 1961 kuolleet
Bésame Mucho

Bésame Mucho on alkujaan espanjankielinen laulu vuodelta 1940, jonka on tehnyt meksikolainen lauluntekijä Consuelo Velázquez. Laulun levytti ensimmäisenä Emilio Tuero, mutta Lucho Gatican version myötä se tuli laajemmin tunnetuksi.Fox, Margalit: Consuelo Velázquez Dies; Wrote 'Bésame Mucho'. The New York Times. Bésame Mucho on yksi maailman eniten levytetyistä kappaleista. Esimerkiksi The Beatles versioi sitä useaan otteeseen sekä konserteissa että studiossa. Pedro Infante esitti laulun englanniksi elokuvassa A Toda Maquina vuodelta 1951; sittemmin kappale on sisältynyt lukuisten elokuvien soundtrackiin. Suomenkieliset sanat lauluun on tehnyt Kari Tuomisaari. Sitä aikaisemman suomenkielisen levytyksen sanoittaja on tuntematon.http://www.aanitearkisto.fi/firs2/kappale.php?Id=Besame+mucho == Lähteet == Luokka:Vuoden 1940 kappaleet Luokka:Kari Tuomisaaren sanoittamat kappaleet
Sergio Otoniel Contreras Navia

Sergio Otoniel Contreras Navia (27. huhtikuuta 1926 Valparaíso – 5. tammikuuta 2019) oli chileläinen roomalaiskatolinen piispa. Hänet vihittiin papiksi Valparaíson hiippakuntaan 21. syyskuuta 1957 ja nimitettiin San Carlos de Ancudin hiippakunnan piispaksi 21. marraskuuta 1966. Piispaksi vihkiminen seurasi 27. joulukuuta. Pääkonsekraattorina toimi Emilio Tagle Covarrubias, jota avustivat José Manuel Santos Ascarza ja Gabriel Larraín Valdivieso. Contreras Navia asetettiin virkaansa 14. tammikuuta 1967. Contreras Navia sai 25. tammikuuta 1974 nimityksen Concepciónin (Santissima Concezionen) arkkihiippakunnan vihkipiispaksi ja Semtan titulaaripiispaksi. Hänet nimitettiin 23. joulukuuta 1977 ja asetettiin 15. tammikuuta 1978 Temucon piispaksi. Hän sai 29. huhtikuuta 1995 lisäksi nimityksen Valdivian hiippakunnan apostoliseksi hallitsijaksi, jona hän toimi, kunnes erosi 8. syyskuuta 1996. Contreras Navia jatkoi toimintaansa Temucon piispana, kunnes jäi eläkkeelle 21. syyskuuta 2001. == Lähteet == Luokka:Chileläiset piispat Luokka:Katoliset piispat Luokka:Vuonna 1926 syntyneet Luokka:Vuonna 2019 kuolleet
Yolanda Mérida

Yolanda Mérida (20. elokuuta 1929 – 11. huhtikuuta 2012) oli meksikolainen näyttelijä. Hänet tunnetaan parhaiten työstään teatterissa ja televisiossa. Mérida, syntyjään Yolanda Noemí Alpuche Morales, syntyi Méridan kaupungissa Meksikossa. Hän valitsi taiteilijanimensä, Yolanda Mérida, syntymäkaupunkinsa mukaan. Hän meni naimisiin espanjalaisen Manuel Pérez Ferreiron kanssa ja heillä oli kaksi lasta, Mary Carmen ja Manolo. Hän aloitti näyttelemisen vuonna 1951 esiintyessään näytelmässä "Los empeños de una casa." Myöhemmin hän esiintyi saippuaoopperoissa ja telenoveloissa. Mérida kuoli 82-vuotiaana 11. huhtikuuta 2012. == Lähteet == == Aiheesta muualla == * Yolanda Mérida Internet Movie Databasessa Luokka:Vuonna 1929 syntyneet Luokka:Vuonna 2012 kuolleet Luokka:Meksikolaiset näyttelijät
Sidney Matthew Metzger

Sidney Matthew Metzger (11. heinäkuuta 1902 – 12. huhtikuuta 1986) oli yhdysvaltalainen roomalaiskatolinen piispa. Hänet vihittiin papiksi 3. huhtikuuta 1926 ja nimitettiin Santa Fen arkkihiippakunnan vihkipiispaksi sekä Birthan titulaaripiispaksi 5. tammikuuta 1940. Piispaksi vihkiminen seurasi 10. huhtikuuta. Pääkonsekraattorina toimi Arthur Jerome Drossaerts, jota avustivat Rudolph Aloysius Gerken ja Mariano Simon Garriga.Catholic- Hierarchy.org: Bishop Sidney Matthew Metzger Metzger sai 26. joulukuuta 1941 nimityksen El Pason koadjuuttoripiispaksi, ja 29. marraskuuta 1942 hänestä tuli sen piispa. Hän osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 17. maaliskuuta 1978. == Lähteet == Luokka:Yhdysvaltalaiset katoliset piispat Luokka:Vuonna 1902 syntyneet Luokka:Vuonna 1986 kuolleet
Brill Building

Brill Building, alun perin Alan E. Lefcourt Building, on vuonna 1931 rakennettu toimistorakennus New Yorkin Manhattanilla, osoitteessa 1619 Broadway. 1940-luvulta lähtien Brill Building on toiminut tärkeänä musiikkiteollisuuden keskuksena. Art deco -tyylisen rakennuksen suunnitteli arkkitehti Victor Bark Jr. == Lähteet == * Luokka:Manhattanin rakennukset ja rakennelmat Luokka:Midtown (Manhattan) Luokka:Toimistorakennukset
Cy Coleman

Cy Coleman, oik. Seymour Kaufman (14. kesäkuuta 1929 New York – 18. marraskuuta 2004 New York) oli yhdysvaltalainen säveltäjä ja pianisti. Hän opiskeli New York School of Musicissa ja perusti vuonna 1948 jazztrion ollessaan vielä opiskelemassa. Frank Sinatra nauhoitti 1950-luvulla Colemanin sävellykset ”Try to Change Me Now” ja ”Witchcraft”, mikä toi nuorelle säveltäjälle julkisuutta. Vuonna 1953 Coleman ja sanoittaja Carolyn Leigh tekivät kappaleita revyyhyn John Murray Anderson’s Almanac. Tony Bennett nauhoitti hänen laulunsa ”Firefly” vuonna 1958. Colemanin ensimmäinen huomattava menestys oli vuoden 1960 Broadway-musikaali Wildcat, jossa Lucille Ball esiintyi ensimmäisessä pääroolissaan. Vuonna 1962 Sid Caesar esiintyi hänen musikaalissaan Little Me. Vuoden 1966 näytelmän Sweet Charity hän kirjoitti yhdessä Dorothy Fieldsin kanssa. 1970-luvulla Coleman kirjoitti musiikkia muun muassa musikaaleihin Seesaw (1973), I Love My Wife (1977) ja On the Twentieth Century (1978). Vuoden 1980 näytelmässä Barnum säveltäjä toimi ensimmäistä kertaa myös tuottajana. Vuonna 1974 Coleman voitti kaksi Emmy- palkintoa Robert Wellsin kanssa tehdyllä Shirley MacLainesta kertovalla tv- ohjelmalla If My Friends Could See Me Now. Kaksi vuotta myöhemmin sekä Coleman että MacLaine palkittiin Emmyillä tv-musikaalista Gypsy in My Soul. Coleman voitti kaksi Tony-palkintoa musikaaleista City of Angels (1990) ja The Will Rogers Follies (1991). Jälkimmäisen näytelmän musiikista tehty albumi toi Colemanille lisäksi Grammy-palkinnot sekä säveltäjänä että albumin tuottajana. Cy Coleman kuoli New Yorkissa vuonna 2004. == Lähteet == Luokka:Yhdysvaltalaiset säveltäjät Luokka:Yhdysvaltalaiset pianistit Luokka:Tony-palkinnon saajat Luokka:Grammy-palkinnon saajat Luokka:Emmy- palkinnon voittajat Luokka:Songwriters Hall of Fame Luokka:Vuonna 1929 syntyneet Luokka:Vuonna 2004 kuolleet
Osijek-Baranja

Osijek-Baranja (Osječko-baranjska županija) on piirikunta Itä-Kroatiassa Slavonian suuralueella. Piirikunnan keskus on Osijek. Muita kaupunkeja piirikunnassa ovat Đakovo, Našice, Valpovo, Belišće ja Beli Manastir. Piirikunnassa asui vuoden 2018 arvion mukaan 275 056 asukasta. Vuosina 2011–2018 väkiluku laski 9,8 prosenttia. Osijek-Baranjan pinta-ala on 4 155 neliökilometriä. == Lähteet == == Aiheesta muualla == *Piirikunnan kotisivut Luokka:Kroatian piirikunnat
Dani Hatakka

Dani Hatakka (s. 12. maaliskuuta 1994 Espoo) on suomalainen jalkapalloilija, joka edustaa Veikkausliigassa pelaavaa FC Honkaa. Hän on pelipaikaltaan keskuspuolustaja tai oikea laitapuolustaja. Hatakka pelasi alkukauden 2013 lainasopimuksella AC Oulussa.. Kaudella 2014 hän vakiinnutti paikkansa FC Hongan avauskokoonpanossa, pelaten 24 ottelua Veikkausliigassa. Lokakuussa 2014 Hatakka valittiin Veikkausliigan kuukauden joukkueeseen.Tässä on Veikkausliigan kuukauden joukkue Hatakka pelasi FC Hongan -93–akatemiajoukkueessa, joka pääsi vuonna 2007 ensimmäisenä suomalaisena joukkueena jatkoon Euroopan lohkosta ja pelasi Nike Premier Cupissa Manchesterissa sijoittumalla 11. sijalle. Hän oli mukana voittamassa 18-vuotiaiden Valentin Granatkin -turnausta Pietarissa vuonna 2011. Hatakka on edustanut Suomen nuorisomaajoukkueita eri ikäluokissa yli 30 kertaa. Hän pelasi ensimmäisen U21-maaottelunsa maaliskuussa 2013 Unkaria vastaan. Marraskuussa 2012 Hatakka kävi testileirillä Udinesessa. Tammikuussa 2016 hän siirtyi Norjan pääsarjassa pelanneen SK Brannin riveihin kolmivuotisella sopimuksella.Finske Dani (21) har også signert == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Lusail International Circuit

Lusail International Circuit (myös Losail International Circuit; ) on moottorirata Al-Dayyanin kunnassa Qatarissa. == Historia == Lusail International Circuit valmistui vuonna 2004, josta lähtien radalla on järjestetty vuosittain MotoGP-osakilpailu. Vuonna 2007 radalle asennettiin valaistus iltakisoja varten. MotoGP-historian ensimmäinen iltakilpailu oli vuoden 2008 Qatarin Grand Prix. Vuodesta 2007 lähtien Qatarin osakilpailu on myös aloittanut MotoGP-kauden. Helmikuussa 2009 radalla järjestettiin Aasian GP2-sarjan iltakilpailu, joka korvasi sarjan joulukuussa tulvien vuoksi peruutetun Dubai Autodromen toisen kilpailun. Pitkän kisan voittajaksi selviytyi saksalainen Nico Hülkenberg, kun lyhyemmän sprinttikilpailun voitti meksikolainen Sergio Pérez. Syyskuussa 2021 vahvistettiin, että radalla ajetaan Formula 1 -sarjan osakilpailu Qatarin Grand Prix kaudella ja sopimus on 11-vuotinen. == Voittajat == === Formula 1 === Kausi Kuljettaja Valmistaja Raportti 2021 Lewis Hamilton Mercedes Raportti 2023 Max Verstappen Red Bull Racing-Honda RBPT Raportti 2024 Max Verstappen Red Bull Racing-Honda RBPT Raportti === FIA WEC === Kausi Kuljettaja Talli Auto Raportti 2024 Kévin Estre André Lotterer Laurens Vanthoor Porsche Penske Motorsport Porsche 963 Raportti === WTCC === Kausi Lähtö Kuljettaja Talli Auto 2015 Kilpailu 1 José María López Citroën Total WTCC Citroën C-Elysée WTCC 2015 Kilpailu 2 Yvan Muller Citroën Total WTCC Citroën C-Elysée WTCC 2016 Avauskilpailu Gabriele Tarquini Lada Sport Rosneft Lada Vesta WTCC 2016 Pääkilpailu Mehdi Bennani Sébastien Loeb Racing Citroën C-Elysée WTCC 2017 Avauskilpailu Tom Chilton Sébastien Loeb Racing Citroën C-Elysée WTCC 2017 Pääkilpailu Esteban Guerrieri Honda Racing Team JAS Honda Civic WTCC === Aasian GP2 === Kausi Lähtö Kuljettaja Talli Raportti 2008–2009 Kilpailu Nico Hülkenberg ART Grand Prix Raportti 2008–2009 Sprintti Sergio Pérez Barwa International Campos Team Raportti === Speedcar Series === Kausi Lähtö Kuljettaja Talli Raportti 2008–2009 Kilpailu 1 Gianni Morbidelli Palm Beach Raportti 2008–2009 Kilpailu 2 Vitantonio Liuzzi Union Properties Raportti == Lähteet == *Lusail International Circuit Formula1.com *WTCC Race of Qatar fiawtcc.com *Commercial Bank Grand Prix of Qatar MotoGP.com *Round 13 - Gaerne Qatar Round WorldSBK.com === Viitteet === Luokka:Qatarin moottoriradat Luokka:Formula 1 -radat * * Luokka:Al-Dayyan
Barnett Newman

Barnett Newman (synt. Baruch Newman, 29. tammikuuta 1905 New York, Yhdysvallat – 3. heinäkuuta 1970 New York) oli yhdysvaltalainen taidemaalari ja kuvanveistäjä, jota pidetään eräänä abstraktin maalaustaiteen merkittävimmistä edustajista kotimaassaan toisen maailmansodan jälkeen. Newmanille tunnusomaista ovat pelkistetyt maalaukset, joissa usein ohut pystysuora viiva lävistää laajan, yksivärisen kuvapinnan. ==Tausta== Baruch Newman syntyi puolalaiseen maahanmuuttajaperheeseen New Yorkissa. Hän opiskeli Art Students League of New Yorkissa vuosina 1922–1926 sekä City College of New Yorkissa, josta hän valmistui 1927. Työskenneltyään aluksi isänsä vaateliikkeessä, hän alkoi vähitellen päätoimiseksi taidemaalariksi 1930-luvulla. ==Ura== Newman oli yksi Subject of the Artist -taidekoulun perustajista yhdessä William Baziotesin, Robert Motherwellin ja Mark Rothkon kanssa. Koulu aloitti toimintansa vuonna 1948 pitäen avoimia luentoja ja kokoontumisia muille taiteilijoille. Newman kehitti mystisen abstraktien tyyliä 1940-luvulla ja hänen läpimurtonaan pidetään maalausta Onement I vuodelta 1948. Maalauksessa oranssi viiva lävistää pystysuorassa tummanpunaisen kuvapinnan. Tästä geometrisesta tyylistä tulikin Newmanin tavaramerkki. Newmanin ensimmäinen oma taidenäyttely New Yorkissa vuonna 1950 herätti jopa vihamielisyyttä, eikä hänen taidettaan aina ymmärretty. 1950-luvun lopulla ja 1960-luvulla Newmanin työt alkoivat kuitenkin vaikuttaa muihinkin taiteilijoihin, kuten Ad Reinhardtin, Clyffort Stillin, Frank Stellan sekä Larry Poonsin tuotantoon. Lopullisesti Newmanin maineen vahvisti 14 maalauksen sarja, Stations of the Cross (1966), joka on esillä New Yorkin Solomon R. Guggenheim -museossa. ==Lähteet== ==Aiheesta muualla== Luokka:Yhdysvaltalaiset taidemaalarit Luokka:Yhdysvaltalaiset kuvanveistäjät
Schuyler Grant

Schuyler Grant (s. 1971) on näyttelijä, joka näytteli Anna Shirleyn parasta ystävää Diana Barrya vuoden 1985 Anna ystävämme -televisiosarjassa. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Vuonna 1971 syntyneet Luokka:Elävät henkilöt
N’Gourti

N’Gourti on maalaiskunta ja sen keskuskylä Nigerin Diffan alueen N’Guigmin departementissa. Se sijaitsee Sahelin ja Saharan reuna-alueella 135 kilometriä N’Guigmista pohjoiseen. Kunnassa on 28 800 asukasta (vuonna 2010, arvio). N’Gourtin kuntaan kuuluu 23 hallintokylää, yksi perinteinen kylä, 16 pikkukylää, 21 leiriä ja 118 juomapaikkaa. Sen pinta-ala on 98 000 neliökilometriä. Asukkaat ovat daza- ja teda-heimoihin kuuluvia tubuja, seudulle 1800-luvulta lähtien muuttaneita arabeja sekä fulbeja. Keskuskylässä asuu lisäksi hausoja ja djermoja. Siellä on myös Nigerin armeijan varuskunta. Seudun tärkeimmät elinkeinot ovat paimentolaisuuteen perustuva kamelinkasvatus sekä Saharan poikki suuntautuva kaupankäynti. Vuosikausia jatkuneen kuivuuden vuoksi monet ovat joutuneet etsimään elantoa muualta. Kunnan arvioitu väkiluku on runsaassa kymmenessä vuodessa pienentynyt neljällä tuhannella. ==Lähteet== * Luokka:Nigerin kylät
Phillip Island Grand Prix Circuit

Phillip Island Grand Prix Circuit on moottorirata Ventnorissa Phillip Islandin saarella Bass Coast Shiressa Australiassa. ==Historia== Ensimmäinen katurata avattiin 31. maaliskuuta 1928. Katuradan päällysteenä oli sora. Katurata oli eripituinen eri luokille. Vuonna 1936 avattiin uusi katurata joka oli paljon lyhyempi kuin alkuperäinen rata. Nykymuotoinen moottorirata avattiin 15. joulukuuta 1956. Radan pinnoite oli alkuaikoina huono, joten rata jouduttiin sulkemaan aika-ajoin, kunnes löydettiin rahoitus pinnoitteen uusimiseen. Rata asfaltoitiin vuonna 1988. Omistajayhtiö Linfoxin rahoituksella rataa uudistettiin vuoden 2006 remontissa useilla miljoonilla dollareilla, rataprofiilin säilyessä ennallaan. Radalla on vuodesta 1989 alkaen ajettu vuosittain MotoGP-osakilpailu. Ensimmäisen kilpailun voitti Australian oma MotoGP-legenda Wayne Gardner. Seuraavasta vuodesta alkaen radalla on ajettu vuosittain myös Superbiken MM-sarjaa. ==Lähteet== *Yamaha Finance Australian Round WorldSBK.com *Australian Motorcycle Grand Prix MotoGP.com ===Viitteet=== == Aiheesta muualla == Luokka:Australian moottoriradat Luokka:Victoria (Australia)
Bilman hiekka-aavikko

Bilman hiekka-aavikko () on Saharan autiomaahan kuuluva hiekka-aavikko Nigerin itäosassa. Se ulottuu pohjoisessa Kawarin eteläkärjestä Bilmasta Agademin seudulle etelässä. Lännessä Bilman hiekka-aavikko rajoittuu Fachin seudulla Ténéréen ja idässä Tšadiin. Aavikko koostuu koillis-lounaissuuntaisista korkeista hiekkadyyneistä. Se on yksi Saharan vaikeakulkuisimmista alueista. Bilman hiekka-aavikon läpi kulki 1800-luvulle saakka tärkeä Fezzanin, Kawarin ja Kanem-Bornun välinen karavaanikaupan reitti. Nykyään Bilman, Zoo Baban, Dibellan ja Agademin keitaiden kautta kulkee pieniä kamelikaravaaneja sekä maastoautoilla liikkuvia matkailijoita. Luokka:Nigerin maantiede Luokka:Sahara
Lipps Inc

Lipps Inc oli yhdysvaltalainen yhtye, jonka tunnetuimmat kappaleet ovat Funkytown (1980) ja Designer Music (1981). Yhtyeen loi Yhdysvaltain Minnesotan Minneapolisissa Steven Greenberg, joka sävelsi ja tuotti kaikki yhtyeen kappaleet. Hän myös soitti useita instrumentteja. Vokalistina ja saksofonistina toimi Cynthia Johnson, ja loput yhtyeestä muodostivat vaihtuvat studiomuusikot. Yhtye julkaisi debyyttialbuminsa Mouth to Mouth vuonna 1980. Tältä albumilta otettu single Funkytown pysyi Yhdysvalloissa neljä viikkoa listaykkösenä sekä Billboard Hot 100 että Hot Dance Music/Club Play -listoilla.http://www.allmusic.com/artist/p26653/charts-awards/billboard- singles Se saavutti platinalevyn rajan. Isossa-Britanniassa se ylsi listakakkoseksi ja oli hitti myös muualla maailmassa.http://www.everyhit.co.uk/ Myöhemmät julkaisut eivät enää kyenneet saavuttamaan yhtä suurta menestystä, vaikkakin useasta niistä tuli hittejä 1980-luvun kuluessa. ==Diskografia== ===Albumit=== *1979: Mouth to Mouth *1980: Pucker Up *1981: Designer Music *1982: 4 *1985: Hit The Deck/Does Anybody Know Me ====Kokoelmalevyt==== *1992: Funkyworld: The Best of Lipps, Inc., Island Records *2003: Funkytown, Universal Music Enterprises ===Singlet=== *1979: "Rock It" *1980: "Funkytown" *1980: "Designer Music" *1981: "All Night Dancing" *1981: "How Long" *1981: "Jazzy" *1981: "There They Are" *1982: "Tight Pair" *1982: "Addicted To The Night" *1983: "Hold Me Down" *1983: "Choir Practice" *1983: "Hit The Deck" *1984: "Does Anybody Know" *1985: "Power" *1985: "Gossip Song" ==Lähteet== ==Aiheesta muualla== *Kotisivut Luokka:Yhdysvaltalaiset yhtyeet
Certina

Certina Kurth Frères SA (puhekielessä Certina) on sveitsiläinen luksuskellojen valmistaja. Adolf ja Alfred Kurthin perustivat Certinan 1888 ja se kuuluu nykyisin Swatch Groupiin. \- Vintage Certinas ==Historia== Veljekset Adolf ja Alfred Kurth avasivat 1888 koneisto- ja varaosatehtaan Grencheniin Sveitsiin. Vuonna 1906 he alkoivat tuottaa kokonaisia kelloja nimellä Grana. Vuonna 1939 valmistajan nimeksi vaihtui Certina. Ensimmäisen automaattikoneiston, KF 360, tuotanto alkoi vuonna 1947. Neljä vuotta tämän jälkeen Certinan ensimmäinen roottorimallinen automaatti tuli tuotantoon. Vuonna 1954 Certina alkoi toimittaa automaattikoneistojaan yhdysvaltalaiselle Hamilton Watch Company -kellovalmistajalle. Vuonna 1983 Certina liittyi Swatch Groupiin. ==Lähteet== ==Aiheesta muualla== *Certinan kotisivut Luokka:Kellomerkit Luokka:Le Locle Luokka:Grenchen Luokka:Swatch Group
Newport News

Newport News on kaupunki Virginian osavaltion kaakkoisosassa Yhdysvalloissa. Hallinnollisesti Newport News on niin sanottu itsenäinen kaupunki eikä siis kuulu mihinkään piirikuntaan. Se sijaitsee Hampton Roads -satama-alueen pohjoispuolella, James River -joen suulla. Yhdessä Portsmouthin, Hamptonin ja Norfolkin kanssa se muodostaa Hampton Roadsin sataman. Kaupungissa sijaitsee myös suurtelakka, sekä merkittävää metalli- ja muutakin teollisuutta. ==Historia== Kaupungin perusti Daniel Gookin, joka toi alueelle 50 uudisasukasta Irlannista vuonna 1621. Newport News -nimen alkuperä on epäselvä, mutta se liitetään perinteisesti kapteeni Christopher Newportiin, joka teki viisi tutkimusmatkaa Jamestowniin 1606–1612, sekä Sir William Newceen, joka saapui Irlannista 1621. Kaupungin kehitys pääsi vauhtiin 1870, jolloin paikka valittiin Chesapeake–Ohio-rautatien hiilisatamaksi. Satama aloitti 1882 ja sen menestys varmistui Newport News Shipbuilding and Dry Dock Company -telakan perustamisen myötä 1886. Telakka on eräs maailman suurimmista ja se on tuottanut muun muassa loistoristeilijät America ja United States, lentotukialukset Forrestal ja Enterprise sekä ydinsukellusveneitä. Satamalla oli tärkeä rooli myös molempien maailmansotien logistiikassa. Kaupunki itsenäistyi Warwickin piirikunnasta 1952. Samana vuonna Warwickin piirikunnasta tuli Warwick-niminen kaupunki, joka yhdistyi jälleen Newport Newsin kaupunkiin vuonna 1958. ==Elinkeinoelämä== Satamansa lisäksi kaupungissa on useita teollisuuslaitoksia, esimerkiksi tekstiili-, paperi-, ilmailu-, elektroniikka- sekä kemianteollisuutta. ==Kulttuuri== Kaupungissa sijaitsee Virginian sotamuseo (Virginia War Museum) ja Virginia Living Museum, jossa on suuri akvaario ja planetaario. Christopher Newport University -yliopisto perustettiin vuonna 1960. ==Lähteet== ==Aiheesta muualla== Luokka:Hampton Roads Luokka:Virginian kaupungit
Martin Marinčin

Martin Marinčin (s. 18. helmikuuta 1992 Košice, Tšekkoslovakia) on slovakialainen jääkiekkopuolustaja, joka pelaa Tšekin Extraliga-joukkue HC Ocelaři Třinecissä. Marincin on Edmonton Oilersin varaus vuodelta 2010. Marinčin pelasi kauden 2011–2012 vielä lähinnä WHL:ssä joukkueinaan Prince George Cougars ja Regina Pats.EliteProspects Tammikuussa 2020 Marincin teki vuoden jatkosopimuksen Maple Leafsin kanssa. https://www.sportsnet.ca/hockey/nhl/maple-leafs-sign-defenceman-martin- marincin-one-year-extension/ ==Lähteet== * * ===Viitteet=== Luokka:Slovakialaiset jääkiekkoilijat Luokka:Edmonton Oilersin varaamat pelaajat Luokka:Vuonna 1992 syntyneet Luokka:Elävät henkilöt
Termit (vuoristo)

Termit on 732 metriä korkea vuoristo Saharan eteläosassa Nigerissä. Se sijaitsee Zinderin alueen koillisosassa Gourén departementin Teskerin kunnassa. Maantieteellisesti Termitvuoristo kuuluu Tšadin altaan länsiosaan. Sen pohjoispuolella sijaitsee Ténérén autiomaa ja Bilman hiekka-aavikko sekä eteläpuolella Sahelin vyöhyke. Gossololomiksi kutsuttu vuoriston pohjoisosa koostuu hiekan keskeltä kohoavista mustista vuorenhuipuista. Eteläosa on voimakkaasti kulunutta mustaa hiekkakiveä. Termitin lounaista reuna-aluetta kutsutaan Koutous-vuoriksi. Alueen vuotuinen sademäärä on noin 100 millimetriä. Loka-helmikuun kuivana ja viileänä kautena yölämpötila laskee lähelle nollaa. Maalis-kesäkuun kuumana ja kuivana kautena päivälämpötila ylittää 45 °C. Kolme-neljä kuukautta jatkuvana sadeaikana keskilämpötila pysyttelee 20–35 asteen välillä. Talvella koillisesta puhaltaa kylmä tuuli, joka kesällä vaihtuu monsuunin tuomaksi trooppiseksi rintamaksi. Sadevesi keräytyy painaumiin nopeasti kuivuviksi lammikoiksi. Vuoriston reunamilla sijaitsevat kaivot ovat 16–40 metriä syviä. Termitin kasvillisuuteen kuuluu akaasioita ja heinäkasveja. Siellä elää maailman ainoa elinvoimainen mendesinantilooppikanta, gaselleja, muflonilampaita, gepardeja, sakaaleja, aavikkokettuja sekä erilaisia lintuja ja matelijoita. Nigerin hallitus aloitti vuonna 2005 etupäässä ranskalaisten rahoittaman projektin, jonka tavoitteena on Termitin ja Tin Toumman luonnonsuojelualueen perustaminen. Seudun noin kaksi tuhatta asukasta ovat etupäässä teda-heimoon kuuluvia tubuja. He harjoittavat paimentolaisuuteen perustuvaa kamelinkasvatusta sekä karavaanikauppaa. Vuoriston lounaispuolella asuu myös arabeja. Sen länsipuolitse Termit Nordin, Dongoumin ja Dao Dimmin kautta kulkee etelän Kazoesta Fachiin, Bilmaan ja Dirkouun suuntautuva kauppareitti. Toinen reitti kulkee Termit Dolen kautta vuoriston itäpuolitse Kawariin. Termitvuoristosta on löydetty ihmisiä ja eläimiä esittäviä esihistoriallisia kalliopiirroksia. Alueella on myös toistaiseksi tutkimattomia arkeologisia kohteita. ==Lähteet== ==Aiheesta muualla== * Antilopes Sahélo-Sahariennes -projektin sivusto Luokka:Afrikan vuoristot Luokka:Nigerin maantiede Luokka:Sahara
Mitsubishi Ki-67 Hiryū

Mitsubishi Ki-67 Hiryū (, , virallisesti ”Tyypin 4 raskas pommittaja”, , liittoutuneiden raportointinimi Peggy) oli Japanin toisessa maailmansodassa käyttämä keskiraskas pommikone. Mitsubishi Ki-67 käytti kahta kaksirivistä ja 18-sylinteristä Mitsubishi Ha-104 -tähtimoottoria, joiden antama teho oli 1 900 hv. Chant kuvailee konetyypin olleen japanilaisten käyttämistä kaikkein edistyneimpiä. Hyötykuorma oli hieman toisia vastaavia tyyppejä suurempi, puolustusaseistus sekä panssarointi suunnilleen riittävää. Myös koneen saavuttama huippunopeus oli joitakin muita konetyyppejä korkeampi. Mitsubishi Ki-67 Hiryūn valmistusohjelma pitkittyi, koska Japanin armeija halusi käyttöönsä useita versioita. Versiointi pitkitti suunnittelua ja tuotannon aloittamista. Lopulta vain noin 700 lentokonetta valmistui. Loppuvaiheiden ratkaisutaisteluissa tätäkin konetta käytettiin kamikaze-tehtävissä räjähtein lastattuna. == Tekniset tiedot == ==Lähteet== *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 213-214 ISBN 0-7858-1363-2 ===Viitteet=== ==Aiheesta muualla== *Mitsubishi Ki-67 Hiryu "Flying Dragon" *Japan's Mitsubishi Ki-67 Hiryu *Century of Flight: Mitsubishi Ki 67 Peggy *Virtual Aircraft Museum: Mitsubishi Ki-67 Hiryu / PEGGY Luokka:Mitsubishin ilma-alukset Luokka:Japanilaiset 1940-luvun pommikoneet
Tissot

Tissot on sveitsiläinen luksuskellojen valmistaja, jonka perusti Charles- Félicien Tissot ja hänen poikansa Charles-Émile Tissot Le Loclessa"Tissot: The Brand". Tissot. vuonna 1853. Tissot kuuluu nykyisin Swatch Groupiin.\- Findwatches.co.uk - Tissot ==Historia== Tissot alkoi valmistaa kelloja Le Loclen kaupungissa vuonna 1853. Vuosien 1860 ja 1875 välillä yritys teki myös mm. kellosepän työkaluja, avaimia, medaljonkeja, solmioneuloja ja jopa partakoneen teriä. Merkistä tuli nopeasti tunnettu kronografeistaan, jotka tulivat markkinoille vuonna 1883. Tissot oli ensimmäinen yritys, joka aloitti taskukellojen massatuotannon. Vuonna 1930 Tissot valmisti myös ensimmäisenä kellon, johon maan magneettikentät eivät vaikuttaneet. Tissot oli ensimmäinen valmistaja, joka valmisti rannekelloja muovista (IDEA 2001 vuonna 1971), kivestä (graniittikello vuonna 1985), helmiäisestä (helmiäiskello vuonna 1987) ja puusta (puukello vuonna 1988). Tissot on kuulunut Swatch Groupiin vuodesta 1983. ==Virallinen ajanottaja== Tissot on ollut virallinen ajanottaja vuosia monissa suurissa urheilutapahtumissa, muun muassa Moto GP:n, FIM Superbiken, FIBAn, AFL:n, CBA:n, pyöräilyn ja miekkailun kilpailuissa. ==Tissot kellomallisto== *Racing Touch *Sailing T-Touch *SeaTouch *T-Touch Expert *T-Touch *T-Touch II *T-Race MotoGP *T-Race *T-Navigator 3000 *T-Sport *T-One *Quadrato *TXL & TXS *PRS 516 *PRS 200 *PRC 200 Chronograph *PRC 200 *PRC 100 *PR 100 *PR 50 *Bascule *Six-T *T-Wave *Ice-T *Equi-T *Diver Seastar Automatic 1000 *Seastar 660 *Seastar 7 *Seastar 2 *Bellflhour *Flower Power *V8 *Cocktail *Le Locle *Heritage *T-Lord *LOVE T-TOUCH *Stylist BB *High-T *Visodate ==Lähteet== ==Aiheesta muualla== * Tissot’n viralliset kotisivut * Taustatietoa Tissot’sta * http://www.t-touch.com/ Luokka:Swatch Group Luokka:Kellomerkit Luokka:Le Locle
Mathey-Tissot

Mathey-Tissot on itsenäinen sveitsiläinen arvokellojen valmistaja, jonka Edmond Mathey-Tissot perusti vuonna 1886. ==Historia== Edmond Mathey-Tissot perusti yrityksensä Les Ponts-de-Martelin kylään vuonna 1886.Fabrik, German242.com Hän aloitti erikoistumalla monimutkaisiin varsinkin repeater- tyylisiin taskukelloihin, jotka näyttävät minuutit ja vaihtoehtoisesti tunnit tai tunnin neljäsosat. Pian yritys alkoi tehdä kronografeja ja voitti lukuisia palkintoja.Mathey-Tissot Switzerland, Historia, Mathey-tissot.net Toisen buurisodan alkaminen vuonna 1899 johti yrityksen laajentumiseen, ja yritys avasi uuden tehtaan. Eräs skotlantilainen aatelismies tilasi poikansa rykmentin miehille jopa 2 500 repeater-kelloa, joista kultaiset annettiin upseereille ja hopeiset muille. Nimi "E. Mathey-Tissot & Co." suojattiin tuotemerkkinä Yhdysvalloissa vuonna 1937.United States Patent Office, Index of Trademarks issued from the United States Patent Office‎ (1937), s. 428 Elvis Presley osti vuosina 1969 ja 1970 useita kymmeniä muokattuja Mathey-Tissotin automaattikelloja lahjaksi ystäville, perheelle ja henkilökunnalleen, jotta tunnistettaisiin ne, joilla oli oikeus päästä Presleyn konsertteihin ja kiertueelle.Elvis Presley, Orologio di sua proprietà, Mitidellamusica.it ==Nykypäivänä== Nykyisin Mathey-Tissotin kelloja valmistetaan kvartsi- ja mekaanisilla koneistoilla. Mathey-Tissotin nimi on rekisteröity Maailman henkisen omaisuuden järjestössä yritykselle E. Mathey-Tissot & Co SA, of Boulevard de Pérolle, Fribourg, Switzerland. (273710) Mathey-Tissot. Wipo.int ==Lähteet== ==Aiheesta muualla== *Viralliset kotisivut *- Mathey-Tissot Swiss- watches.comissa Luokka:Sveitsiläiset kellonvalmistajat Luokka:Kellomerkit
Longines

Longines on sveitsiläinen Auguste Agassizin vuonna 1832 perustama luksuskellojen valmistaja, joka kuuluu nykyisin Swatch Groupiin. Sen "siivitetty tiimalasi" -logo on vanhin kellovalmistajalle rekisteröity.\- Portrait of Longines, Sivu 2 ==Historia== Longines perustettiin Sveitsin Saint-Imierissä vuonna 1832 nimellä Compagnie des Montres Longines Francillon S.A. Vuonna 1847 Agassizista tuli yrityksen ainoa omistaja ja yrityksen nimeksi muutettiin Agassiz & Compagnie. Vuonna 1852 hänen veljenpoikansa Ernest Francillon liittyi yritykseen. 1850-luvulla Francillon otti yrityksen haltuunsa ja keskittyi kasvattamaan sitä sekä parantamaan kellojen laatua ja designia.\- Portrait of Longines, sivu 1 Vuonna 1862 Francillon nimesi yrityksen Ancienne Maison Auguste Agassiz, Ernest Francillon, successeur’ksi. Vuonna 1866 Francillon rakennutti uuden tehtaan ja sai näin keskitettyä koko tuotannon yhden katon alle. Tätä paikkaa kutsuttiin nimellä Les Longines. Kehittääkseen koneistoja Francillon palkkasi nuoren insinöörin, Jacques Davidin. Tästä alkoi onnistunut kehitys ja vuonna 1911 yrityksellä oli yli 1 100 työntekijää ja sen kelloja myytiin ympäri maailmaa. Tekninen kehitys toi tulosta ja Longinesin kellot voittivat monia palkintoja. Vuonna 1972 Longines oli ensimmäinen kellovalmistaja, joka toi LCD-näyttöisen kellon kuluttajamarkkinoille. "The World Watch War ", Time, June 19, 1972 19\. helmikuuta vuonna 2001 Longines juhlisti 30:ttä miljoonaa valmistamaansa kelloa. ==Aiheesta muualla== *Longinesin viralliset sivut ==Lähteet== Luokka:Swatch Group Luokka:Kellomerkit Luokka:Saint-Imier
Gang of Seven Animation

Gang of Seven Animation (tunnetaan myös nimellä G7 Animation) on vuonna 2001 Tom Tataranowiczin perustama animaatiostudio.Tom Tataranowicz g7animation Viitattu 15.4.2012 Hän loi yhtiön, joka koostui 1980- ja 1990-luvulla mainetta animaatiosarjojen parissa saaneista; Deborah Zak, Leila Tilghman, Dennis Venizelos, Lou Scheimer, Bernie Wrightson, Bob Kline, Bob Schaefer, Rik Maki, Dick Sebast, Rich Arons ja Ed Wexler.Gang of Seven Animation Viitattu 15.4.2012 ==Tuotanto== ===Elokuvat=== * Son of the Mask (2005) * Riemukupla: Tankki täynnä (2005) * Never Say Macbeth (2007) * The Life & Adventures of Santa Claus (201?) ===Televisiosarjat=== *Lohikäärmeen merkki (2005–2008) *Marcel's Animal Friends (?) *Prätkähiiret (2006–2007) ==Lähteet== Luokka:Yhdysvaltalaiset animaatiostudiot
Rado

Rado on sveitsiläinen luksus- ja arvokellojen valmistaja. Se on tunnettu naarmuuntumattomista materiaaleistaan. Nykyisin yritys tuottaa noin puoli miljoonaa kelloa vuodessa, noin 470 työntekijän voimin. Rado kuuluu sveitsiläiseen Swatch Groupiin. ==Historia== Veljekset Fritz, Ernst ja Werner Schlup perustivat vuonna 1917 Schlup & Co -nimisen yrityksen. Vuonna 1957 yrityksen nimi muutettiin Rado Uhren AG:ksi. \- Rado history Rado toi vuonna 1962 ensimmäisen naarmuuntumattoman kellon markkinoilla. 1980-luvun alussa Rado alkoi käyttää kelloissaan keraamisia materiaaleja. Myöhemmin Rado alkoi valmistaa keinotekoisesta timantista tehtyä V10K-kelloa. ==Aiheesta muualla== *- Radon viralliset sivut ==Lähteet== Luokka:Swatch Group Luokka:Kellomerkit
Ben Nicholson

Benjamin Lauder ("Ben") Nicholson (10. huhtikuuta 1894 Denham, Buckinghamshire, Iso-Britannia — 6. helmikuuta 1982 Lontoo) oli englantilainen taidemaalari ja kuvanveistäjä, joka tunnetaan kotimaansa abstraktin taiteen uranuurtajana. ==Tausta== Nicholson syntyi taidemaalari Sir William Nicholsonin perheeseen ja hän kävi lyhyen aikaa Slade School of Fine Art -taidekoulua Lontoossa 1910-11. Muutoin hän oli maalarina valtaosin itseoppinut. Hän matkusteli laajalti Euroopassa vuosina 1911 ja 1914 sekä vieraili Kaliforniassa 1917, pitäen matkoillaan näkemästä arkkitehtuurista ja maisemista yksityiskohtaista luonnospäiväkirjaa. Nicholson ryhtyi maalaamaan päätoimisesti 1920, aloittaen perinteisellä, realistisella tyylillä. Aluksi hän kuvasi lähinnä asetelmia ja maisemia. ==Ura== Vuonna 1921 Nicholson matkusti Pariisiin ja tutustui kubistisiin taideteoksiin, jotka vaikuttivat hänen ensimmäisiin abstraktiin suuntaan meneviin asetelmateoksiinsa. Ensimmäisen täysin abstraktin työn Nicholson teki vuonna 1924. 1920-luvun edetessä Nicholson alkoi esitellä mannermaista modernismia englantilaiseen taiteeseen yhdessä toisen vaimonsa, kuvanveistäjä Barbara Hepworthin ja Henry Mooren kanssa. Hepworth ja Nicholson liittyivät pariisilaiseen Abstraction- Création -ryhmään, joka pyrki edistämään puhtaan abstraktia taidetta, vuonna 1933. Nicholson tapasi myös hollantilaisen maalarin Piet Mondrianin, jonka vaikutuksesta Nicholsonin töihin alkoi tulla voimakkaasti yksinkertaistettua geometriaa. Tälle ajalle tyypillisiä töitä ovat muun muassa valkeaksi maalatut reliefit, joissa on lähinnä ympyröitä ja nelikulmioita. Hän toimitti yhdessä taiteilija Naum Gabon ja arkkitehti sir Leslie Martinin kanssa teoksen Circle: An International Survey of Constructivist Art, joka manifestoi konstruktivismin ja muidenkin modernien taidesuuntien puolesta Englannissa. Nicholson palasi maisema- ja asetelma-aiheisiin 1940-luvulla, maalaten usein yksinkertaistettuja asetelma-aiheita laajalti abstraktien sommitelmien sisälle. Myöhemmät työt jatkoivat abstraktion ja representaation vaihtelua. ==Lähteet== ==Aiheesta muualla== * *Nicholsonin töitä Tate-gallerian sivustolla Luokka:Englantilaiset taidemaalarit Luokka:Brittiläiset kuvanveistäjät
Breguet

Breguet on ranskalainen, Abraham-Louis Breguetin vuonna 1775 perustama luksuskellojen valmistaja. Vuodesta 1976 Breguet on kuulunut sveitsiläiseen Swatch Grouppiin ja nykyisin Breguetin kellot valmistetaan Vallée de Jouxissa, Sveitsissä. Breguet on yksi vanhimmista olemassa olevista kellovalmistajista ja sitä pidetään yhtenä kellotekniikan pioneerinä. Yrityksen merkittävin keksintö lienee Abraham-Louis Breguetin keksimä Tourbillon. Breguet History Ludvig XVI ja hänen kuningattarensa olivat aikaisia Breguetin ihailijoita.British Museum - Abraham-Louis Breguet (1747-1823) Jokainen hänen kellonsa demonstroi uusinta horologista keksintöä ja mekaanista osaamista. == Lähteet == == Aiheesta muualla == * Breguetin viralliset sivut Luokka:Ranskalaiset teollisuusyritykset Luokka:Kellonvalmistajat Luokka:Kellomerkit Luokka:Swatch Group
Husqvarna WR 125

Husqvarna WR 125 on enduro-mallinen kevytmoottoripyörä (A1). Husqvarna WR 125 on puhtaasti kilpailukäyttöön tarkoitettu enduropyörä toisin kuin katukäyttöön tarkoitettu Husqvarna WRE 125. Pyörästä löytyy täystehoisena 39 hevosvoimaa ja kuristettuna 11kW WR 125
Endura

Endura S.A. on sveitsiläinen General Watch Companyn, vuonna 1966 perustama kellovalmistaja, joka sijaitsee Biel/Biennessä Sveitsissä. Endura kuuluu Swatch Groupiin ja on sen niin sanottu "kaupan oma merkki". Endura valmistaa kustomoituja kelloja toisten merkkien ja brändien puolesta. Se myös valmistaa lisenssillä toisten valmistajien kelloja. Swatch Group - Endura Endura homepage ==Aiheesta muualla== *Enduran kotisivut ==Lähteet== Luokka:Sveitsiläiset kellonvalmistajat Luokka:Kellomerkit